CELEX: 32021D0648
Language: bg
Date: 2021-04-16 00:00:00
Title: Решение (ОВППС) 2021/648 на Съвета от 16 април 2021 година за изменение на Решение (ОВППС) 2018/299 за популяризиране на Европейската мрежа от независими експертни центрове по въпросите на неразпространението и разоръжаването в подкрепа на изпълнението на Стратегията на ЕС срещу разпространението на оръжия за масово унищожение

20.4.2021   
               
               
                  BG
               
               
                  Официален вестник на Европейския съюз
               
               
                  L 133/57
               
            
         РЕШЕНИЕ (ОВППС) 2021/648 НА СЪВЕТА
         от 16 април 2021 година
         за изменение на Решение (ОВППС) 2018/299 за популяризиране на Европейската мрежа от независими експертни центрове по въпросите на неразпространението и разоръжаването в подкрепа на изпълнението на Стратегията на ЕС срещу разпространението на оръжия за масово унищожение
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1 и член 31, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 26 февруари 2018 г. Съветът прие Решение (ОВППС) 2018/299 (1).
                  
               
                     (2)
                  
                  
                     В Решение (ОВППС) 2018/299 се предвижда 42-месечен срок за изпълнение, считано от датата на сключването на споразумението за финансиране, посочено в член 3, параграф 3 от него, за дейностите, посочени в член 1 от него (наричан по-нататък „срок за изпълнение“).
                  
               
                     (3)
                  
                  
                     На 18 февруари 2021 г. Консорциумът на ЕС за неразпространение на оръжия и разоръжаване, в качеството си на изпълнителен орган, поиска разрешение от Съюза за удължаване на срока на прилагане до 17 май 2022 г. поради предизвикателствата, породени от продължаващата пандемия от COVID-19.
                  
               
                     (4)
                  
                  
                     Дейностите, посочени в член 1 от Решение (ОВППС) 2018/299, могат да бъдат продължени до 17 май 2022 г. без последици от гледна точка на финансовите ресурси.
                  
               
                     (5)
                  
                  
                     Поради това следва Решение (ОВППС) 2018/299 да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение (ОВППС) 2018/299 се изменя, както следва:
            
                        1)
                     
                     
                        В член 5, параграф 2 се заменя със следното:
                        
                           „2.   Срокът на действие на настоящото решение изтича на 17 май 2022 г.“
                        
                     
                  
                        2)
                     
                     
                        Раздел 4 от приложението се заменя със следното:
                        „4.   Продължителност
                        
                        Общата очаквана продължителност на изпълнението на проектите е 48 месеца. Проектите ще приключат на 17 май 2022 г.“
                     
                  
         
            Член 2
            Настоящото решение влиза в сила в деня на приемането му.
         
         
            Съставено в Люксембург на 16 април 2021 година.
            
               
                  За Съвета
               
               
                  Председател
               
               A. P. ZACARIAS
            
         
         
            (1)  Решение (ОВППС) 2018/299 на Съвета от 26 февруари 2018 г. за популяризиране на Европейската мрежа от независими експертни центрове по въпросите на неразпространението и разоръжаването в подкрепа на изпълнението на Стратегията на ЕС срещу разпространението на оръжия за масово унищожение (ОВ L 56, 28.2.2018 г., стр. 46).